anu maydih pahabay tu wadu

### mikilim tu kakitidaan （找空間）

u kakitidaan pahabay tu wadu, a u masatukusay a kakitidaan kya a kapah, anu maudad ku demiad kya caay kasenget ku kakaydaan nu tademaw muculil misakakawaw, kya maacak tu ku haku nu wadu, manamuh ku wadu tu maacakay a kakitidaan. 

caay pilaliw ku wadu, anu malalemed ku haku atu kakitidaan sa, makayi ku wadu mueneng, matenes sa,  mulaliw tu, matalaw tu senget ku heni. u duma sa u yadahay ku kakanen i liwliw nu umah atu biyabiyawan nu umah, kya caay katabaat ku heni mikilim tu kakanen.  

### misahaku tu sapad（製作峰箱）
sayaway a i ayaw ku nipilasul tu sapad, ayawen nu mita mucikcik tu a palalitilitin mipacek, misanga’ tu haku papitidaan pahabay, i labu nu haku a misanga’ tu nidatepiyan i labu nu haku, u papacaitan nu wadu misanga’ tu luma’, pasasingalan i nuayawan atu nu dikudan papabaliyan, i nuayawan sanga’en ita tu cacumudan nu wadu, tahekal mikilim tu tihtih nu balu, sapahabay tu i luma’ay a wadu, adidingen ita ku buhang, hataneng han tu udip nu heni katabaki, kya caay picumud ku hicahica a kaketi pasutatekuh. 

### u i labuway nu luma’ a wadu（蜂箱中的蜜蜂）
u sakakaay ku ulang nu wadu, u mamulecuh tu katuuday mukelid muladay, u tatengilan aca cinida i labu nu luma’, nikaudip nu wadu hananay u satadaya’ay ku nikaudip nida, makatukuh i limaay ku mihcan, cacay a nikaudip nida sa tuyda dada’ sayaway yu patakis cinida tahekal, muliyaw caycaay tu katahekal, sademiad sa i luma’ mulecuh tu ti'ku. 

u kalung tu ku sademiamiad sananay a pawsa i cinidaan. mukilulay sa u kalung ku sademidemiad taputah misakakawaway, taputah mikilim tu tihtih nu balu sapawsa tu ilabuway a wawa, pahabay tu iluma’ay a tama, u tama ku mamudiput tu lutungay muhacacay pakan tu katuuday a lutungay, pakan tu ulang atu misakakawaway i labu nu luma’, matineng ku heni musakinikinih tu a i luma’ atu a i putah, caay picalap musakakawaw, u i labuway nu luma’ misakakawaw sa, sitatungus miasik tu labu nu luma’ mibakah tu nibakah, misanga’ tu luma’ mitahab tu panan, liliden nu heni ku imelamngay atu mapilkihay mibakah, wyda amin u i labuway misakakawaw ku sitatugusay.

### kasenengan ku nikabalud nu balucu’ nu wadu（羨慕格外團結）
miadih kita tu nikabalud nu nikaudip nu wadu mahemek kita kya, i nayi’ ku makasicay sadep sa misakakawaw tu kawaw nu udip, caay piida tu sakakawawen nu udip, sasekel sa musakakawaw tu kawaw nu luma’, anu izaw ku micumuday tu luma’ salawp han tu nu heni, kita teletelep han tu musakasak, patay  kya midebungay i labu nu luma’. hatida ku nikadikec tu sakay labu nu luma’. 

### kahemekan ku nikanikec nu wadu（執著讓人感動）
u nikaudip nu wadu i hekal, caay kaw midangay ku nikatayni nu heni, hanca apuyu’ ku nieneng i hekal, u udip nu heni, nika caay pidang ku balucu’ idaw kya madikecay nu lima ku tatudu’en nu balucu’, u sakatayni nu heni tada u sapatules a cacay, tu teluc ku nikaudip nu wadu nu heni ku madatengay a maudip, kyu sa saicelang satu masasekal misakakawaw a pahabay tu wawa nu heni kyu cay kaputan, ku nikakitikitin nu nikaudip nu wadu hananay. 

### taputah mikilim tu balutih
nu iputahay nu tahek a wadu, mananam tu aalaan tu tihbalu atu kakanen, kyu caay kaadaaw tu kakanen, lihalay mikilam tu kakanem, nika u nipahabayan a wadu sa tacuwacuwa mikilim sadakadakay a mikilim, anu kaudadan tu nudemiad caay pakatepa tu kakanen. wydaan ku kalihanawan ita, kiu pacucuwan ita tu nibilaw tu waneng pakan. kya acaay ka adaaw tu kakanen, anu siliwan tu kakanen kuhenisa , supeden nuheni i papalecuhan tu ti’kuk musinga’,anu inayi’ tu kukakanen sa buhatan niheni mi cepcep mukan, kya acaay kupatay nu ngalay, sisa caay piwawc miadih ku pahabayay mi culuk miadih tu 

nipahabay . 

### i palaludan(春天）
katukuh i palaludan kuwadu sa, malingatu tu taputah mi kilim tu cemad(花蜜)atu tihbalu(花粉), ca cudacuday satu tahekal ku kalung tahekal muculu’ tu tihbalu atu cemad musuped i labu nu luma’, misa adisdih kita tunilacul, anu matumes tu kutepi sa sikeden ita mu kinih lawa hatu tusapad kya caay ka tayda ku ulang misati’kuk, anu yadah tu ku matumesay a tepi sa, singsing’ hanita patayda ini supedan tu cemad, yada tusa palkinacacay hatu mi siwasiu ku cemad, wyniyan ku ha halhalen nu pahabayay  tu wadu, sa pacakay kya si’ta ku pahabayay .

### malalitin tu i hekaay ku punu’ (內外連結之智慧)
i tini i nipinanam pahabay tu wadu sa, yadah ku nikatinengan a punu’, uni tanengan pahabay atu namaka hekalay a punu’, ma-

lalitin tu itini itangah isu, yu itini ini pahabay numita sa, idaw ku numitaay tu ani kutinengan, mananamtu pahabay sa kaykayda satu, ma tinengtu pa sasumasumad tu dadan pahabay, wyniyan apunu sa’  unanamkay punu’ay isu atinengan, mananam tu  

tuyuliu pahabay, unumisu kuyniyan a punu’, uduma sa tahekal kisu  tayba itawan minanam sa, u namaka hekalay kuyda an  

apunu’, pulung hatu tayniyay pasubana’ anika tinengan haw, malalitilitin tu kutineng numisu, kyu lalitilitin satu ku nikatinengan i  

tangah numisu, uyniyan sa u punu’ amin isu a tineng  .  

### uni sacemad nu wadu
uni sacemad nu wadu sa nama kayniyay i balu nu lutuk atu balu nu kilang, palamelan nu heni tu supa’ nuheni kyu malacemad, 

katuud ku musakamuway tunika u tayi’ nuheni ku cemad saan, patelac ku mahidaay a kamu, utayi’kutayi’ amica palamel tu cemad, pasubana’en aku ku katuuday itini, u wadu hananay idaw ku sinmung, mitesekay mi kingkyw tu nikaudip nu wadu hini sa, u wadu hananay madibel tu sakay luma’ atu sakay katuuday, caay kapaceba saan mu tayi’, taputah aca mutayi’ caay ka  

paceba saan mu tepil, taputah aca mibakah tu tatayi’en, kyusa anuedeban isu kukaka tahekalan sa, kinapatay sa muhemhem tu tatayi’en, mahida kunika hanacikiciki nu udip, anuiaw ku mapatayay atu mapilkihay caanyay pakacaculil awadu sa, lingiden 

nuheni mibakah, anucaay sa sacacacacay sa mumuku mi bakah, caay piida itawan tu sasakakawawen, makaadih tunika caay 

pakahuwad kyu pacabay mulilid mibakah, kyu sakamu sa kumitesekay mi kingkiw, u satinengay tu ciki ku wadu saantu kukamu 

,matineng kuheni tu kakawaw, uni suped nuheni tu cemad hawsa, u baluhay ani pataluma’ tu cemad sa, makatukuh i luma’ sa, 

bihbih han niiluma’ay tu sakubad muhilhil, anu pinaay ademiad mu bihbih sa, maacak tuhaw sa tahab hatu nuheni, kyusa uni siwasiwan numita tu cemad sa, padengen isu iheka matenes sa caay ka angeliw, u punu’ nuwadu kuyniyan . 

### matineng pa lalikeliked tu sasakakawawen
6uni kapulung nu luma’nuwadu i syakay hawsa, matine palaliliked tu sasakakawawen, unida kunida caay piedis tuniduma a kawaw, sadebsa mu sakakawaw tunida a kawafw, caay palemang caay kakasic, unidaay kuyniyan a sasakakawawen saan,  

cayay piida tu kawaw sa demidemiad wydaan ku kawaw, hanika patay nuheni mu sakakawaw laluk saan, anu tatahekal a kalung sa ui hekahekalay aca caay pi lemang, u tataputah a kalung sa u aiputaputah aca, caay piedis tunutaw akawaw, mahi-  

da kunika nikec nuheni tusasakakawawen, u ihekalay a kalung sa mamikilim tu nanum u cemad atu tihbalu, u ailabulabu aca mi sakakawaw caay ka tahekal haynika patay nuudip, u kawaw nuheni haw u sinmung u sasi tukutukungus aca pakan, tu ilabuway nu wadu atu nilecuhan tuwawa, uheni ku sitatungusay pahabay, anu matiti’ tu kunisawawa nuhenisa cacay a bulad   

ilabu nu luma’kya, tawya tahekal misa kakawaw mikilim tu cemad atu tihbalu, cacay abulad misa kakawaw sa mapatay tuway,   

hatida kunika udip nuheni .   
   
## namakayniay a nasulitan nasakamuan atu natinengan
https://zh.wikipedia.org/wiki/蜜蜂養殖

https://zh.wikipedia.org/wiki/蜜蜂